Diari Oficial de la Generalitat Valenciana


Sumari del DOGV 3771, del 14-06-2000 (2000/4073)

RESOLUCIÓ de 17 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol Addicional per a l'any 2000, pel qual es modifica el Conveni de col·laboració entre la Conselleria de Benestar Social i la Mancomunitat l'Horta Sud, per a la gestió del Centre Ocupacional situat al carrer de Sor Angela de la Cruz nº 2 d'Aldaia, subscrit el 15 de desembre de 1998.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3771

Data del DOGV
:   14-06-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/4073


Data del document
:   17-05-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * L'Horta Sud
    * administració local
    * servei social
    * cooperació administrativa

RESOLUCIÓ de 17 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol Addicional per a l'any 2000, pel qual es modifica el Conveni de col·laboració entre la Conselleria de Benestar Social i la Mancomunitat l'Horta Sud, per a la gestió del Centre Ocupacional situat al carrer de Sor Angela de la Cruz nº 2 d'Aldaia, subscrit el 15 de desembre de 1998. [2000/4073]
  
Subscrit, després de la tramitació prèvia reglamentària, entre la Conselleria de Benestar Social de la Generalitat Valenciana i la Mancomunitat l'Horta Sud, el 7 d'abril de 2000, un Protocol Addicional per a l'any 2000 pel qual es modifica el Conveni de col·laboració entre la Conselleria de Benestar Social i la Mancomunitat l'Horta Sud, per a la gestió del Centre Ocupacional situat al carrer de Sor Angela de la Cruz nº 2 d'Aldaia, subscrit el 15 de desembre de 1998, i en compliment del que estableix l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0309/2000, i que figura com a annex d'aquesta resolució.
  
València, 17 de maig de 2000.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Protocol addicional per a l'any 2000, pel qual es modifica el conveni de col·laboració de 15 de desembre de 1998, entre la Conselleria de Benestar Social i la Mancomunitat l'Horta Sud, per a la gestió del centre ocupacional situat al carrer de Sor Ángela de la Cruz, 2, d'Aldaia.
  
València, 7 d'abril de 2000
  
Reunits
  
D'una banda, la senyora consellera de Benestar Social, Carmen Mas Rubio, en virtut de la competència atribuïda per l'article 2 del Decret 127/99, de 17 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, i les funcions que li corresponen per l'article 35 de la Llei 5/83, de 30 de desembre, de Govern Valencià, autoritzada pel ple del Consell per a aquest acte en la sessió del dia 28 de Març de 2000.
  
De l'altra, el senyor president de la Mancomunitat Intermunicipal l'Horta Sud, Josep Santamaria i Mateo, assistit pel secretari d'aquesta, el senyor Tomás Conesa Llansola, en virtut del que disposa el Reial Decret 1.174/89, de 18 de setembre (BOE núm. 233, de 29 de setembre).
  
El senyor president hi actua en execució de l'Acord del ple de la Mancomunitat del dia 2 de febrer de 2000, i en virtut de les atribucions que li confereixen els estatuts de l'esmentada Mancomunitat, aprovats el dia 26 de març de 1982, de conformitat amb allò indicat en l'article 44 de la Llei 7/85, de 2 d'abril, de Bases de Règim Local.
  
Les parts es reconeixen capacitat legal suficient per a obligar-se, compareixen en la representació que respectivament exerceixen, i acorden les modificacions de les clàusules que s'indiquen tot seguit del Conveni del dia 15 de desembre de 1998, amb la redacció següent:
  
Segona. Se'n modifica el primer punt i queda d'aquesta manera:
  
El preu plaça/dia per al centre ocupacional és de 3.588 PTA, i estarà obert 220 dies.
  
Setena. La Conselleria de Benestar Social, mitjançant la Direcció General d'Integració Social de Discapacitats, finançarà el manteniment del centre que és l'objecte d'aquest conveni corresponent a l'any 2000, en previsió de la clàusula tretzena del conveni subscrit inicialment, en la qual es preu la possibilitat de la modificació anual de les clàusules setena i vuitena mitjançant la subscripció d'aquest protocol, i acorden, sobre la base dels preus plaça/dia i de les condicions estipulades en la clàusula segona, una despesa màxima de seixanta-tres milions cent quaranta-vuit mil vuit-centes pessetes (10.507.582 PTA), equivalents a 379.531,93 euros, a càrrec de l'aplicació pressupostària 07.93.76.0485.852.20.154.82 i línia de subvenció 415/000/00.
  
Vuitena. La Conselleria de Benestar Social, mitjançant la Direcció General d'Integració Social de Discapacitats, pagarà l'import previst en el conveni per trimestres anticipats, d'acord amb allò previst en l'article 33.2 de la Llei 10/99, de 30 de desembre, de Pressupostos de la Generalitat Valenciana per al 2000.
  
La justificació de la despesa corresponent a cada trimestre es realitzarà dins del mes natural següent a l'acabament, i consistirà en la presentació, davant de la Direcció Territorial de Benestar Social de València, de les nòmines mensuals de persones ateses corresponents, en les quals hauran d'estar detallades les places no ocupades, juntament amb un certificat de despesa emés per l'interventor o per la interventora de Fons de la Mancomunitat.
  
Igualment, l'entitat local estarà obligada a comunicar el cobrament dels imports pagats per la Conselleria de Benestar Social. Aquesta comunicació consistirà en un certificat expedit pel tresorer o per la tresorera i intervinguda per l'interventor o per la interventora de Fons, que acredite l'ingrés en les arques de la corporació i que n'indique la data, la quantitat i el concepte.
  
En aquestes condicions, es formalitza aquest protocol que, aprovat per les persones que hi intervenen, amb la lectura prèvia, signen i s'estén per quadruplicat i a un sol efecte al lloc i en la data indicats més amunt.
  
La consellera de Benestar Social: Carmen Mas Rubio.
  
El president de la Mancomunitat l'Horta Sud: Josep Santamaria i Mateo.